《宾阳八景 其三 鞍山夕照》
明代·梁鱼

仙鞍化山成古迹，常有斜阳锁山脊。火鉴斜衔三五竿，琉璃倒山三千尺。

孤鹜齐飞锦翅明，归鸦乱闪金翎赤。山上斜阳今古同，山下游人几更易。

作者简介：梁鱼，字克龙。顺德人。明宪宗成化七年（一四七一）举人。官广西平乐知县。孝宗弘治十四年（一五〇一）迁宾州知州。后为部使者所斥，遂拂衣归。明郭棐撰《粤大记》卷二〇有传。